Document ID: 32011R0214

KOMISIJAS REGULA (ES) Nr. 214/2011
(2011. gada 3. marts),
ar ko groza Eiropas Parlamenta un Padomes Regulas (EK) Nr. 689/2008 par bīstamo ķīmisko vielu eksportu un importu I un V pielikumu
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 17. jūnija Regulu (EK) Nr. 689/2008 par bīstamo ķīmisko vielu eksportu un importu (1) un jo īpaši tās 22. panta 4. punktu,
tā kā:
(1)
Ar Regulu (EK) Nr. 689/2008 tiek īstenota Roterdamas Konvencija par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem, kas tika parakstīta 1998. gada 11. septembrī un ko Kopienas vārdā apstiprinājusi Padome ar Lēmumu 2003/106/EK (2).
(2)
Būtu jāizdara grozījumi Regulas (EK) Nr. 689/2008 I pielikumā, lai ņemtu vērā dažas ķīmiskas vielas reglamentējošos pasākumus, kas pieņemti saskaņā ar Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (3), Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (4) un Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (5).
(3)
Regulas (EK) Nr. 689/2008 V pielikums būtu jāgroza, lai ņemtu vērā lēmumus, kas pieņemti attiecībā uz dažām ķīmiskām vielām saskaņā ar Stokholmas konvenciju par noturīgajiem organiskajiem piesārņotājiem (“CStokholmas konvencija”), kas tika parakstīta 2001. gada 22. maijā un ko Kopienas vārdā apstiprinājusi Padome ar Lēmumu 2006/507/EK (6), un turpmāku regulatīvos pasākumus attiecībā uz šīm ķīmiskajām vielām, kas pieņemta saskaņā ar Eiropas Parlamenta un Padomes 2004. gada 29. aprīļa Regulu (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK (7). Būtu jāgroza V pielikums, lai atspoguļotu arī reglamentējošo pasākumu, kas pieņemts, lai aizliegtu eksportēt dažas ķīmiskas vielas, kas nav noturīgi organiskie piesārņotāji.
(4)
Difenilamīns, triazoksīds un triflumurons netika iekļauti kā aktīvās vielas Direktīvas 91/414/EEK I pielikumā; un rezultātā šīs aktīvās vielas ir aizliegts izmantot par pesticīdiem, tāpēc tās jāiekļauj ķīmisko vielu sarakstos Regulas (EK) Nr. 689/2008 I pielikuma 1. un 2. daļā. Ņemot vērā, ka iesniegti jauni pieteikumi, par kuriem jāpieņem jauni lēmumi par iekļaušanu Direktīvas 91/414/EEK I pielikumā, iekļaušana ķīmisko vielu sarakstā Regulas (EK) Nr. 689/2008 I pielikuma 2. daļā nebūtu jāpiemēro līdz jauno lēmumu pieņemšanai par minēto vielu statusu.
(5)
Bifentrīns un metams netika iekļauti kā aktīvās vielas Direktīvas 91/414/EEK I pielikumā; Direktīvas 98/8/EK ietvaros minētās vielas tika identificētas un paziņotas novērtēšanai. Tā rezultātā bifentrīnu un metamu ar stingriem ierobežojumiem drīkst izmantot pesticīdu lietojumiem, jo abu vielu lietojums ir gandrīz pilnībā aizliegts, lai arī dalībvalstis var turpināt tās atļaut līdz laikam, kad tiek pieņemts lēmums saskaņā ar Direktīvu 98/8/EK. Tāpēc bifentrīnu un metamu būtu jāiekļauj ķīmisko vielu sarakstā Regulas (EK) Nr. 689/2008 I pielikuma 1. un 2. daļā. Ņemot vērā, ka iesniegti jauni pieteikumi, par kuriem jāpieņem jauni lēmumi par iekļaušanu Direktīvas 91/414/EEK I pielikumā, iekļaušana ķīmisko vielu sarakstā Regulas (EK) Nr. 689/2008 I pielikuma 2. daļā nebūtu jāpiemēro līdz jauno lēmumu pieņemšanai par minēto vielu statusu.
(6)
Karbosulfāns netika iekļauts kā aktīvā viela Direktīvas 91/414/EEK I pielikumā; un rezultātā karbosulfānu ir aizliegts izmantot par pesticīdu, tāpēc tā jāiekļauj ķīmisko vielu sarakstos Regulas (EK) Nr. 689/2008 I pielikuma 1. un 2. daļā. Karbosulfāna iekļaušana I pielikuma 2. daļā tika apturēta, jo atbilstīgi 13. pantam Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to aktīvo vielu novērtēšanai, kas iekļautas darba programmā, kura minēta šīs direktīvas 8. panta 2. punktā, bet nav iekļautas I pielikumā (8), tika iesniegts jauns pieteikums par iekļaušanu Direktīvas 91/414/EEK I pielikumā. Pieteikuma iesniedzējs atsauca šo jauno pieteikumu, un tādējādi vairs nav iemesla apturēt iekļaušanu I pielikuma 2. daļā. Tāpēc karbosulfāns jāiekļauj ķīmisko vielu sarakstā Regulas (EK) Nr. 689/2008 I pielikuma 2. daļā.
(7)
Trifluralīns netika iekļauts kā aktīvā viela Direktīvas 91/414/EEK I pielikumā; un rezultātā trifluralīnu ir aizliegts izmantot par pesticīdu, tāpēc tā jāiekļauj ķīmisko vielu sarakstos Regulas (EK) Nr. 689/2008 I pielikuma 1. un 2. daļā. Trifluralīna iekļaušana I pielikuma 2. daļā tika apturēta, jo atbilstīgi 13. pantam Regulā (EK) Nr. 33/2008 tika iesniegts jauns pieteikums par iekļaušanu Direktīvas 91/414/EEK I pielikumā. Šī jaunā pieteikuma rezultātā atkal tika pieņemts lēmums trifluralīnu kā aktīvo vielu neiekļaut Direktīvas 91/414/EEK I pielikumā; un rezultātā trifluralīnu ir joprojām aizliegts izmantot par pesticīdu un vairs nav iemesla apturēt iekļaušanu I pielikuma 2. daļā. Tāpēc trifluralīns jāiekļauj ķīmisko vielu sarakstā Regulas (EK) Nr. 689/2008 I pielikuma 2. daļā.
(8)
Hlortaldimetils netika iekļauts kā aktīvā viela Direktīvas 91/414/EEK I pielikumā; un rezultātā hlortaldimetilu ir aizliegts izmantot par pesticīdu, un tāpēc tā jāiekļauj ķīmisko vielu sarakstos Regulas (EK) Nr. 689/2008 I pielikuma 1. un 2. daļā.
(9)
Ķīmiskās vielas hlordekons, heksabrombifenils, heksahlorcikloheksāns, lindāns un pentabromdifenilēteris arī tiks iekļautas pie tām ķīmiskajām vielām, kuras ir aizliegts eksportēt un kas iekļautas Regulas (EK) Nr. 689/2008 V pielikuma 1. daļā. Tādējādi šīs ķīmiskās vielas vairs nav nepieciešams saglabāt minētās regulas I pielikuma 1. un 2. daļā un attiecīgi no šī saraksta jāsvītro.
(10)
Ķīmiskās vielas heksabrombifenils, heksahlorcikloheksāns (HCH) un lindāns jau ir iekļautas Regulas (EK) Nr. 689/2008 I pielikuma 3. daļā. Tādējādi to iekļaušana minētās regulas V pielikuma 1. daļā ir jāatspoguļo I pielikuma 3. daļā.
(11)
Komisijas 2010. gada 24. augusta Regula (ES) Nr. 757/2010, ar ko groza Eiropas Parlamenta un Padomes Regulas (EK) Nr. 850/2004 par noturīgiem organiskajiem piesārņotājiem I un III pielikumu (9), īsteno lēmumus, kas pieņemti saskaņā ar Stokholmas konvenciju, iekļaut hlordekonu, pentahlornbenzēnu, heksabromilbifenilu, heksahlorcikloheksānu, lindānu, tetrabromdifenilēteri, pentabromdifenilēteri, heksabromdifenilēteri un heptabromdifenilēteri Stokholmas konvencijas A pielikuma 1. daļā, pievienojot tās ķīmiskajām vielām Regulas (EK) Nr. 850/2004 I pielikuma A daļā. Tāpēc šīs ķīmiskās vielas ir jāiekļauj Regulas (EK) Nr. 689/2008 V pielikuma 1. daļā.
(12)
Eiropas Parlamenta un Padomes 2008. gada 22. oktobra Regula (EK) Nr. 1102/2008 par metāliskā dzīvsudraba un noteiktu dzīvsudraba savienojumu un maisījumu eksporta aizliegumu un drošu glabāšanu (10) aizliedz metāliskā dzīvsudraba un noteiktu dzīvsudraba savienojumu un maisījumu eksportu no Eiropas Savienības uz trešām valstīm. Attiecīgi abas ķīmiskās vielas jāiekļauj ķīmisko vielu sarakstā Regulas (EK) Nr. 689/2008 V pielikuma 2. daļā. Turklāt ir jāgroza dzīvsudraba savienojumu ieraksts I pielikuma 1. daļā, lai atspoguļotu noteiktu dzīvsudraba savienojumu eksporta aizliegumu un dzīvsudraba savienojumu pašreizējo statusu saskaņā ar Direktīvu 98/8/EK.
(13)
Tādējādi attiecīgi būtu jāgroza Regulas (EK) Nr. 689/2008 I un V pielikums.
(14)
Lai dalībvalstīm un uzņēmumiem būtu pietiekami ilgs laiks vajadzīgo pasākumu īstenošanai, šīs regulas piemērošana būtu jāatliek.
(15)
Šajā regulā paredzētie pasākumi ir saskaņā ar tās komitejas atzinumu, kura izveidota ar Regulas (EK) Nr. 1907/2006 133. pantu,
IR PIEŅĒMUSI ŠO REGULU.
1. pants
Regulu (EK) Nr. 689/2008 groza šādi.
1.
Regulas I pielikumu groza saskaņā ar šīs regulas I pielikumu.
2.
Regulas V pielikumu groza saskaņā ar šīs regulas II pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2011. gada 1. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 3. martā

Labels: 20
3
1
6